**Отчет**

**эа дейността на Народно читалище „Никола Вапцаров-1909 г.”-гр. Куклен за 2023 година**

Народните читалища в България са най-дълголетните и устойчиви организации на гражданското общество, посветени на идеите за духовен напредък в съвременните условия на живот и в духа на изискванията на Европейския съюз читалищата се определят като многоцелеви средища на културния и социалния живот.

**I.Културна политика и дейност**

Народно читалище „Никола Вапцаров-1909 г”-гр. Куклен е културна институция, която съхранява, развива и обогатява традиционните ценности, осигурява условия за интегриране към развиващото се глобализирано общество. Читалището като мисия е създадено да обогатява духовния живот на населението. Като основен център на културната дейност участвахме в реализирането на голяма част от проявите, включени в културния календар на гр. Куклен, заедно с община Куклен, СУ „Отец Паисий”, ДГ „Приятели”, занималня „Каритас”, Музикална школа „Музичко” и художествените ръководители на съставите в читалището.

По-важните от тях са:

-„Трифон Зарезан”-посещение на лозов масив и зарязване на лозите, конкурс за най-добро вино от местните винопроизводители.

-150 години от гибелта на Васил Левски-панихида, поднасяне на венци и цветя, рецитал от стихове за Апостола.

- Тържествено честване на 3-ти март-благодарствен молебен, поднасяне на венци и цветя пред паметника в централния парк, тържествена художествена програма, традиционен крос и награждаване на победителите.

-Участие на ФПГ „Кукленки” в дните за патриотична и възрожденска песен „Топчето пукна” в гр. Клисура.

-Изложба на детски рисунки от школа „Hu Art”.

-Проведе се майски класически концерт на открито /в градската градина/ с участието на деца от МШ „Музичко” и възпитаници на Музикалното училище „Добрин Петков”- Пловдив.

-ДТС „Кукленче” и ФПГ „Кукленки” ежегодно участват в „Народен събор”-Пловдив с отлично представяне.

-Честване на 24-ти май-Ден на славянската писменост и култура със СУ „Отец Паисий” и ЦДГ „Приятели”.

-Чествахме 1-ви юни-Ден на детето със забавни игри, веселие и рисунки.

-В дните от1-3 юли отбелязахме Празника на община Куклен с „Куклен фест” и лятно кино под звездите.

-ФПГ „Кукленки” за пореден път участваха в програмата на „Уейкъп”-Куклен.

-Участие на ФПГ „Кукленки” във фолклорен фестивал в с.Лилково.

-Проведе се среща-разговор с Нидал Алгафари и представяне на книгата му „Рано или късно”. На срещата със Здравец Хайтов се представи последното издание на сборника „Диви разкази” на Николай Хайтов.

-Детски танцов състав „Кукленче” за шеста поредна година участваха в Арт лагер-Италия /гр.Берчето/. Представят българските народни танци и предизвикват аплодисментите на публиката с отличното си изпълнение.

-Гостува театър „Мечтатели”-София с моноспектакъл „900 км смях” на Стефан Стоянов.

-Проведе се Благотворителен коледен базар и богата музикална програма от децата и съставите в читалището.

В осъществяването на всички дейности влагаме дълбок смисъл, стремим се да възпитаване любовта на децата и гражданите към красотата, доброто и магията на изкуството.

**Библиотечна и информационна дейност**

Библиотеката при НЧ„Никола Вапцаров-1909 г.” е утвърдена като образователен, културен и информационен център.

Библиотечният фонд наброява 18271 библиотечни документа /отраслова литература -22%, художествена литература за възрастни -60%, отраслова и художествена литература за деца -18%/. Разположен е в две помещения с обща площ 70 кв.м.

През 2023 година придобитите б.д. са 375 на стойност 6448 лв./дарения- 63б.д.,1180 лв.,собствени източници-7б.д.,142 лв., участие в проект по програма „Българските библиотеки-съвременни центрове за четене и информираност”2022и 2023г.-305 б.д.,5126 лв./. Одобрената сума по проекта за 2023г. е 2450 лв. за 128 б.д.

Обновяването и обогатяването на библиотечния фонд е съобразено с читателските търсения.

За 2023 година регистрираните потребители са 411. Техният брой и посещения в библиотеката намаляват.

Библиотечната документация се води редовно и старателно.

В библиотеката има уреден кът за нови книги.

Поддържа се картотека за неудовлетворените читателски търсения

Библиотеката работи по програма „Глоб@лни библиотеки-България”. Оборудвана е с три компютъра и периферна техника, които са разположени в по-малкото помещение. Единствено то се отоплява през студените дни.

Въведен е членски внос за регистрираните читатели /за учащи се и пенсионери -2 лв., за работещи-3 лв./. Набраните средства са за библиотечни материали и нови книги.

Библиотеката бе посетена от подготвителните групи и учениците от начален курс в СУ”Отец Паисий”-Куклен. Отбелязани бяха Международния ден на детската книга,

Седмицата на детската книга и изкуствата за деца, Националната библиотечна седмица на четенето.Ученици от СУ „Отец Паисий” и деца от ДГ „Приятели” посетиха библиотеката. Четоха се приказки, разкази, стихотворения.

Денят на четенето бе отбелязан от учениците от 4.клас, които четоха откъси от любими книги.

На 03.05.2023 г. се проведе среща-разговор с Нидал Алгафари. Представена бе книгата му „Рано или късно”.

На 09.11.2023г. Стефан Стоянов изнесе моноспектакъл по книгата си ”До Сантяго де Компостела на четири крака”.

На 17.11.2023 г. Здравец Хайтов представи последното издание на сборника „Диви разкази” от Николай Хайтов.

Уредени бяха витрини за Васил Левски, 3-ти март, Априлското въстание, 24-ти май, Христо Ботев, Ден на българските будители др.

Участие на библиотекаря в отбелязване 70 години отдел „Методичен” в НБ ”Иван Вазов”-Пловдив.

**II.Материално-техническа база**

Читалището е публична общинска собственост-решение №121/11.09.2002 г. на ОбС-Куклен.

Разгърната площ – 11000 кв.м. Сградата на читалището-810 кв.м.

Библиотеката в читалището се намира на втория етаж и е с площ 70 кв.м.

Брой места: в салона-400 места, в лекционна зала-50 места.

Техническа база: 5 бр. компютъра, 2 бр. мултифункционални устройства/ксерокс, принтер, скенер/.

Държавна субсидия за 2023 г. – 57988 лв.

**III.Организационна дейност**

Въз основа на ЗНЧ и Устава бяха осигурени действени работи на читалищните органи на управление-Читалищно настоятелство и Проверителна комисия. Бяха проведени едно отчетно събрание /12 април/ и 4 заседания.

Осъществяване взаимополезни контакти с читалища от страната и община Куклен.

Партньорство и сътрудничество с община Куклен, Фондация „Глоб@лни Библиотеки-България”, СУ”Отец Паисий”, ДГ”Приятели”, ПК”Успех”, ЕТ”Гърчев”,Фондация „Инди-Рома”, КК на пенсионера и др.